  Майя Бывальцева 2018-тӥ арын арын Удмуртиын куиняз гинэ ёросъёсын вордскемъёс улонысь кошкемъёслэсь тросгес пусъемын. Валля арын югдур сыӵегес ик вал. Со сярысь улосвыл кивалтэт бордысь ЗАГС ужъёсъя комитетлэн паськытатэм кенешоназ удысэтлэн кивалтӥсез Людмила Попова вераз, ивортэ элькун тӧролэн но кивалтэтлэн пресс-службазы. Кылем арын Дэри ёросын (110,3%) но Ижкарын (117,6%) но Можгаын (104%) гинэ вордскем сярысь ужкагазъёс кулон сярысь ужкагазъёслэсь тросгес пусъемын. Миым Удмуртиын 16 сюрс 574 нылпиос вордскем сярысь ужкагазъёс сётӥзы. 2018-тӥ арын – 18 сюрс 121 вал. Пичи Пурга, Якшур-Бӧдья ёросъёсын но Глазкарын сяна, вордскемъёслэн лыдзы вань ёросъёсын но каръёсын кулэсмиз. Кылем арын вордскем 34 процентэз нылпиос семьяязы нырысетӥосыз луизы, 42 процентэз – кыкетӥосыз, 18 процентэз – куинетӥосыз, 4 процентэз – ньылетӥосыз. Озьы ик семьяосын виетӥ, куатетӥ, сизьыметӥ, тямысэтӥ, укмысэтӥ яке дасэтӥ нуныоссы пусъемын. Азьло аръёсы сямен ик пиос тросгес вордскизы - 51 процент, нылъёс – 49 процент. Тодэ вайытом, 2019-тӥ арын но нырысетӥез вордскем нуны пи вал.  174 семьяын кыктоос пусъемын, куиняз – куиньмоос. 2017-тӥ арын 222 кыктоос но 2 куиньмоос вал. 2018-тӥ арын улонысь кошкон сярысь 18 сюрс 98 ужкагаз сётӥзы, 2017-тӥ арен ӵошатыса, со 46-лы ӧжытгес. Оглом кылем арын элькунысь ЗАГС ёзэтъёс 52 сюрс 653 ужкагазъёсты пусйизы. Кенешонэ улосвыл тӧролэн но кивалтэтлэн администрацизылэн кивалтӥсез Сергей Смирнов пыриськиз. Со ЗАГС ёзэтъёсын ужасьёслы пусъем ужкагазъёсын огъя кун реестр кылдытон бордын ужамзы понна тау кариз. Со кун юрттӥськетлэсь, со пӧлын электрон амалэн, ӟечлыксэ будэтыны луонлык сётӥз. Удысэтлэсь ужзэ эшшо умоятон понна элькунысь мерлыко ужъюртъёсты вылӥ ӝоглыко вотэсэн герӟано, улосвыллы та ласянь бадӟым ужез быдэстыны кулэ.  Тегъёс: Мерлык Ижкар Можга нылпиос Удмуртия демография ЗАГС вордскемъёс Дэри  